Rino Serra/Garcia Lorca/039


BALADA INTERIOR 
	
A  Gabriel

Ël cheu 
Ch’i l’avìa a scòla
Doa a l’era disegnà
Ël silabari,
A sta ‘n ti
Neuit nèira?

(Frèid, frèid
Coma l’eva
Dël fium).

Ël prim basin
Dal savor ëd basin a l’é stàit
Për ij mè làver masnà
Coma la pieuva frësca,
A sta ‘n ti
Neuit nèira?

(Frèid, frèid
Coma l’eva
Dël fium).

Mè prim vers.
La cita con tërse
Ch’a bèicava dë dnans,
A sta ‘n ti
Neuit nèira?

(Frèid, frèid
Coma l’eva
Dël fium).

Tutun mè cheur
Rosià dai verm
Col ch’a l’era pendù
A l’erbo dla siensa,
A sta ‘n ti
Neuit nèira?

(Càud, càud
Come l’eva
Dl’adoss).

Mè amor pelegrin,
Castel sensa fërmëssa,
D’ombre rusmente,
A sta ‘n ti
Neuit nèira?

(Càud, càud
Come l’eva 
Dl’adoss).

O grand dolor!
An toa gròta it fase intré
Nen àutr che l’ombra.
L’é sicur
Neuit nèira?

(Càud, càud
Come l’eva 
Dl’adoss).

O cheur përdù
Requiem aeternam.

Vega de Zujaira 16 ëd luj dël 1920

Rino Serra
 Poesìa
Leteratura piemontèisa
Garcia Lorca